**Z A P I S N I K**

**sa 8. sjednice Gradskog vijeća Grada Preloga, ,**

**održane dana 25. rujna 2014. godine, u Gradskoj vijećnici Grada Preloga,**

**Prelog, Glavna 35, s početkom u 18,30 sati**

Sjednicu je sazvao gosp. GOTAL GORAN (predsjednik Gradskog vijeća Grada Preloga) pozivom KLASA: 021-05/14-01/40 , URBROJ: 2109/14-01-14-1, dana 25. rujna 2014. godine

**SJEDNICI SU PRISUTNI VIJEĆNICI:** Belić Ignac, Crnković Silvija, Glavina Dragutin st., Glavina Dragutin ml., Glavina Marijan, Gotal Goran, Igrec Nenad, Ilijaš Željka, Mihoci Slađan, Novak Dražen, Oto Nikola, Snopek Ivan, Ujlaki Đuro i Žvorc Ante

Iz opravdanih razloga sjednici nije prisutna vijećnica Antolek Hrgar Anica.

**SJEDNICI SU JOŠ PRISUTNI:** Kolarek Ljubomir (gradonačelnik), Kvakan Zdravko (zamjenik gradonačelnika), Radović Miljenka (Pročelnica Upravnog odjela za upravu i društvene djelatnosti), Poredoš Željko (pročelnik Upravnog odjela za gospodarstvo i financije), Radiković Siniša (direktor GKP „PRE-KOM“ d.o.o Prelog), Hlišć Sandra (voditeljica Odsjeka za financije i proračun), Gradečak Ivan (zamjenik predsjednika Turističke zajednice Grada Preloga) i Kožnjak Iva (privremena ravnateljica Muzeja CROATA INSULANUS).

**SJEDNICI SU PRISUTNI NOVINARI:** Beti Ivica, Belčić Marijan, TV SRCE Čakovec, Međimurske novine, Studio M Donji Kraljevec, Studio VIPRO Prelog.

**Gosp. GOTAL GORAN** - predsjednik Gradskog vijeća Grada Preloga, otvara 8. sjednicu Gradskog vijeća Grada Preloga

**PREDSJEDNIK** daje na prihvaćanje zapisnik sa 7. sjednice Gradskog vijeća Grada Preloga

**Gosp. NOVAK DRAŽEN** navodi kako je na prethodnoj sjednici zatražio pismeni odgovor o poslovanju tvrtke MARINA d.o.o. Prelog. Pismeni odgovor nije dobio jer pismeno traženje odgovora nije evidentirano u zapisniku pa ga zbog toga neće ni prihvatiti.

**PREDSJEDNIK** navodi da je gradonačelnik dao usmeni odgovor i da se odgovori u pravilu daju usmeno, a tek iznimno pismenim putem.

**„ZA“ je glasalo 11 vijećnika, „PROTIV“ 2 vijećnika, a kao „SUZDRŽANI“ 1 vijećnika.**

**PREDSJEDNIK** **konstatira da je Gradsko vijeće Grada Preloga prihvatilo zapisnik sa 7.** **sjednice Gradskog vijeća Grada Preloga.**

**AKTUALNIH 30 MINUTA**

U aktualnih 30 minuta sudjelovali su vijećnici: Belić Ignac, Ilijaš Željka, Snopek Ivan, Glavina Marijan, Crnković Silvija, Ujlaki Đuro, Žvorc Ante i Oto Nikola, te Novak Dražen koji je zatražio pismeni odgovor o ostvarenim prihodima i rashodima te broju noćenja za vrijeme održavanja Svjetskog ribolovnog prvenstva u Prelogu.

**Gosp. IGREC NENAD** pita predsjednika Gradsko vijeća zna li on i što namjerava poduzeti s obzirom na to što su vijećnici iz redova SDP-a dobili pisane prijetnje s kaznenim prijavama koje nije potpisao gradonačelnik, već direktor Gradskog komunalnog poduzeća, zbog javnog priopćenja kojim su željeli upozoriti na neracionalno trošenje proračunskih sredstava, gomilanje dugovanja prema gradskim tvrtkama i dugovanja prema Javnoj vatrogasnoj postrojbi Čakovec te neredovitog održavanja gradskih površina i dječjih igrališta.

**Vijećnici iz redova SDP-a Glavina Dragutin ml., Igrec Nenad i Mihoci Slađan u 18,50 sati napuštaju sjednicu Gradskog vijeća Grada Preloga.**

**Sjednici sada prisustvuje 11 vijećnika.**

**Gosp. GOTAL GORAN** kao predsjednik Gradskog vijeća navodi kako ne može ulaziti u ocjene odnosa između nekoga i u odnose u kojima kao predsjednik Gradskog vijeća nije sudjelovao. Postoje legitimni putovi u kojima svaki stanovnik ovog Grada može doći do određenih odgovora i do razrješenja cjelokupnih situacija i odnosa.

**GRADONAČELNIK** navodi kako je iznenađen i misli da ovakav stav pojedinih vijećnika ne ide u prilog razvoju Grada Preloga. Osobno nikome nije prijetio i ne zna o čemu se radi.

**Gosp. RADIKOVIĆ SINIŠA** – direktor GKP „PRE-KOM“ d.o.o. Prelog objasnio je vijećnicima da nikada nikome nije prijetio, pa ni vijećnicima iz redova SDP-a, nego je putem odvjetnika zatražio ispriku i demantiranje iznijetih neistina, kojima je nanijeta šteta poduzeću čiji ugled mora štititi kao odgovorna osoba.

U nastavku aktualnih 30 minuta gosp. **KOLAREK LJUBOMIR** – gradonačelnik odgovorio je na postavljena pitanja.

**PREDSJEDNIK** predlaže dnevni red kao u pozivu za sjednicu.

**D N E V N I R E D**

1. Izvješće o radu gradonačelnika (siječanj – lipanj 2014. godine)
2. Donošenje Odluke o prihvaćanju Izvješća o obavljenoj reviziji poslovanja Grada Preloga za 2013. godinu
3. Donošenje Odluke o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine
4. Donošenje Odluke o izmjenama Odluke o izvršavanju Proračuna Grada Preloga za 2014. godinu
5. Donošenje Odluke o zaduženju Grada Preloga
6. Donošenje Odluke o izradi I. Izmjena i dopuna Detaljnog plana uređenja dijela centra u Prelogu
7. Donošenje Odluke o davanju suglasnosti na Statut Muzeja CROATA INSULANUS Grada Preloga
8. Donošenje Odluke o osnivanju Savjeta mladih Grada Preloga
9. Donošenje Odluke o imenovanju Kulturnog vijeća Grada Preloga
10. Donošenje Zaključka o prodaji zemljišta na području Gospodarske zone u Prelogu – Sjever

**Gradsko vijeća Grada Preloga** **JEDNOGLASNO** **prihvaća predloženi dnevni red.**

Prelazi se na rad po utvrđenom dnevnom redu.

**TOČKA 1.**

**Izvješće o radu gradonačelnika (siječanj – lipanj 2014. godine)** s obrazloženjem vijećnici su primili uz poziv za sjednicu.

U raspravi su učestvovali vijećnici Glavina Dragutin st. i Nikola Oto te gradonačelnik Kolarek Ljubomir.

**PREDSJEDNIK** konstatira da je Gradsko vijeće Grada Preloga primilo na znanje **Izvješće o radu gradonačelnika (siječanj – lipanj 2014. godine)**

Izvješće o radu gradonačelnika (siječanj - lipanj 2014. godine) u cijelosti se nalazi u privitku ovog zapisnika te čini njegov sastavni dio.

**TOČKA 2.**

**Prijedlog Odluke o prihvaćanju Izvješća o obavljenoj reviziji poslovanja Grada Preloga za 2013. godinu** s obrazloženjem vijećnici su primili uz poziv za sjednicu, a zapisnik sa sjednice Odbora za financije i proračun koja je održana dana 22. rujna 2014. godine prije početka sjednice.

**Odbor za financije i proračun** na sjednici održanoj dana 22. rujna 2014. godine dao je pozitivno mišljenje na prijedlog Odluke o prihvaćanju Izvješća o obavljenoj reviziji poslovanja Grada Preloga za 2013. godinu.

Rasprave nije bilo.

**PREDSJEDNIK** daje na glasanje prijedlog Odluke o prihvaćanju Izvješća o obavljenoj reviziji poslovanja Grada Preloga za 2013. godinu

**„ZA“** **je glasalo 11 vijećnika,** **„PROTIV“ 0 vijećnika**, **a kao** **„SUZDRŽANI“ 0** **vijećnika.**

**PREDSJEDNIK** **konstatira da je Gradsko vijeće Grada Preloga donijelo** **Odluku o prihvaćanju Izvješća o obavljenoj reviziji poslovanja Grada Preloga za 2013. godinu**

Odluka o prihvaćanju Izvješća o obavljenoj reviziji poslovanja Grada Preloga za 2013. godinu u cijelosti se nalazi u privitku ovog zapisnika te čini njegov sastavni dio.

**TOČKA 3.**

**Prijedlog Odluke o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine** s obrazloženjem vijećnici su primili uz poziv za sjednicu, a zapisnik sa sjednice Odbora za financije i proračun koja je održana dana 22. rujna 2014. godine prije početka sjednice.

**Odbor za financije i proračun** na sjednici održanoj dana 22. rujna 2014. godine dao je pozitivno mišljenje na prijedlog Odluke o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine

**GRADONAČELNIK** je podnio uvodno obrazloženje.

U raspravi je učestvovao vijećnik Glavina Dragutin st. i gradonačelnik Kolarek Ljubomir.

**PREDSJEDNIK** daje na glasanje prijedlog Odluke o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine

**„ZA“** **je glasalo 8 vijećnika**, **„PROTIV“** **3 vijećnika, a kao** **„SUZDRŽANI“** **0 vijećnika.**

**PREDSJEDNIK** **konstatira da je Gradsko vijeće Grada Preloga donijelo** **Odluku o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine**

Odluka o prihvaćanju Izvješća o izvršenju Proračuna Grada Preloga za razdoblje od 01.01. – 30.06.2014. godine u cijelosti se nalazi u privitku ovog zapisnika te čini njegov sastavni dio.

**TOČKA 4.**

**Prijedlog Odluke o izmjenama Odluke o izvršavanju Proračuna Grada Preloga za 2014. godinu** s obrazloženjem vijećnici su primili uz poziv za sjednicu, a zapisnik sa sjednice Odbora za financije i proračun koja je održana dana 22. rujna 2014. godine prije početka sjednice.

**Odbor za financije i proračun** na sjednici održanoj dana 22. rujna 2014. godine dao je pozitivno mišljenje na Prijedlog Odluke o izmjenama Odluke o izvršavanju Proračuna Grada Preloga za 2014. godinu

Rasprave nije bilo.

**PREDSJEDNIK** daje na glasanje prijedlog Odluke o izmjenama Odluke o izvršavanju Proračuna Grada Preloga za 2014. godinu

**„ZA“** **je glasalo 8 vijećnika,** **„PROTIV“** **3 vijećnika, a kao „SUZDRŽANI“** **0 vijećnika**.

**PREDSJEDNIK** **konstatira da je Gradsko vijeće Grada Preloga donijelo** **Odluku o izmjenama Odluke o izvršavanju Proračuna Grada Preloga za 2014. godinu**

Odluka o izmjenama Odluke o izvršavanju Proračuna Grada Preloga za 2014. godinu u cijelosti se nalazi u privitku ovog zapisnika te čini njegov sastavni dio.

**TOČKA 5.**

**Prijedlog Odluke o zaduženju Grada Preloga** s obrazloženjem vijećnici su primili uz poziv za sjednicu, a zapisnik sa sjednice Odbora za financije i proračun koja je održana dana 22. rujna 2014. godine prije početka sjednice.

**Odbor za financije i proračun** na sjednici održanoj dana 22. rujna 2014. godine dao je pozitivno mišljenje na prijedlog Odluke o zaduženju Grada Preloga.

**GRADONAČELNIK** je podnio uvodno obrazloženje.

U raspravi su učestvovali vijećnici Glavina Dragutin st. i Oto Nikola te gradonačelnik Kolarek Ljubomir.

**PREDSJEDNIK** daje na glasanje prijedlog Odluke o zaduženju Grada Preloga.

**„ZA“** **je glasalo 8 vijećnika,** **„PROTIV“** **1 vijećnik, a kao** **„SUZDRŽANI“ 2 vijećnika.**

**PREDSJEDNIK** **konstatira da je Gradsko vijeće Grada Preloga donijelo** **Odluku o zaduženju Grada Preloga i to:**

**I.** Grad Prelog zadužuje se za realizaciju više različitih investicija predviđenih Programom gradnje objekata i uređaja komunalne infrastrukture i Planom razvojnih programa Grada Preloga i to:

1. Izgradnja sportskog parka Mladost u Prelogu 800.000,00 kn
2. Izgradnja građevine za gospodarenje biootpadom

i biorazgradivim otpadom 400.000,00 kn

1. Uređenje Dječje kuće Prelog, projekt Jačanje

međugeneracijske pomoći u lokalnoj zajednici

MEDGEN BORZA 100.000,00 kn

1. Prometnice novi Jug, Prelog, nastavak 200.000,00 kn

u ukupnom iznosu od 1.500.000,00 kuna.

**II.**  Visina dugoročnog financijskog kredita za financiranje gore navedenih investicija je 1.500.000,00 kuna.

**III.**  Za realizaciju gore navedenih investicija Grad Prelog se zadužuje kod **Privredne banke Zagreb d.d., Radnička cesta 50, Zagreb, OIB: 02535697732,** i to pod slijedećim uvjetima:

1. KAMATNA STOPA – nominalna kamatna stopa : tromjesečni EURIBOR na dan 04.09.2014. godine + marža na referentnu kamatnu stopu

3,22 % = 3,427 % godišnje

 - metoda obračuna kamata – proporcionalna

 - efektivna kamatna stopa – 3,54 %

1. ROKOVI
	* Način i rok korištenja – povlačenje kredita u cijelosti po sklapanju ugovora o kreditu, najkasnije do 31. prosinca 2014. godine
	* Poček otplate kredita: do 31.12.2015. godine.
	* Dospijeće prve rate kredita: 31.01.2016. godine.
	* Broj rata za otplatu: 24 – rate dospijevaju mjesečno, svakog posljednjeg dana u mjesecu.
	* Rok otplate: zaključno do 31.12.2017. godine
2. NAKNADE – jednokratna naknada, 0,1 % od ukupnog iznosa kredita,

plaća se jednokratno na dan povlačenja kredita, 1.500,00 kuna

1. OSIGURANJE NAPLATE OBVEZA PO KREDITU – bjanko zadužnica korisnika kredita
2. CIJENA PONUDE – iznos kamata – 104.867,03 kuna

 - iznos naknada – 1.500,00 kuna

 - ukupno cijena kredita bez glavnice – 106.367,03 kuna.

Odluka o zaduženju Grada Preloga u cijelosti se nalazi u privitku ovog zapisnika te čini njegov sastavni dio.

**TOČKA 6.**

**Prijedlog Odluke o izradi I. Izmjena i dopuna Detaljnog plana uređenja dijela centra u Prelogu** s obrazloženjem vijećnici su primili uz poziv za sjednicu, a zapisnik sa sjednice Odbora za prostorno uređenje koja je održana dana 22. rujna 2014. godine prije početka sjednice.

**Odbor za prostorno uređenje** na sjednici održanoj dana 22. rujna 2014. godine dao je pozitivno mišljenje na prijedlog Odluke o izradi I. Izmjena i dopuna Detaljnog plana uređenja dijela centra u Prelogu

**GRADONAČELNIK** je podnio uvodno obrazloženje.

Rasprave nije bilo.

**PREDSJEDNIK** daje na glasanje prijedlog Odluke o izradi I. Izmjena i dopuna Detaljnog plana uređenja dijela centra u Prelogu

**„ZA“** **je glasalo 11 vijećnika,** **„PROTIV“** **0 vijećnika,** **a kao** **„SUZDRŽANI“** **0 vijećnika.**

**PREDSJEDNIK** **konstatira da je Gradsko vijeće Grada Preloga donijelo** **Odluku o izradi I. Izmjena i dopuna Detaljnog plana uređenja dijela centra u Prelogu.**

Odluka o izradi I. Izmjena i dopuna Detaljnog plana uređenja dijela centra u Prelogu u cijelosti se nalazi u privitku ovog zapisnika te čini njegov sastavni dio.

**TOČKA 7.**

**Prijedlog Odluke o davanju suglasnosti na Statut Muzeja CROATA INSULANUS Grada Preloga** s obrazloženjem vijećnici su primili uz poziv za sjednicu, a zapisnike sa sjednica Odbora za društvene djelatnosti i Odbora za Statut i Poslovnik koje su održane dana 22. rujna 2014. godine prije početka sjednice.

**Odbor za Statut i Poslovnik** na sjednici održanoj dana 22. rujna 2014. godine dao je pozitivno mišljenje na prijedlog Odluke o davanju suglasnosti na Statut Muzeja CROATA INSULANUS Grada Preloga

**Odbor za društvene djelatnosti** na sjednici održanoj dana 22. rujna 2014. godine dao je pozitivno mišljenje na prijedlog Odluke o davanju suglasnosti na Statut Muzeja CROATA INSULANUS Grada Preloga

U raspravi su učestvovali vijećnici Novak Dražen i Oto Nikola.

**Gđa. RADOVIĆ MILJENKA** – pročelnica Upravnog odjela za upravu i društvene djelatnosti navodi da će se na tvrdnju vijećnika Oto Nikole očitovati pismenim putem.

**PREDSJEDNIK** daje na glasanje prijedlog Odluke o davanju suglasnosti na Statut Muzeja CROATA INSULANUS Grada Preloga

**„ZA**“ **je glasalo 8 vijećnika**, **„PROTIV“** **0 vijećnika,** **a kao** **„SUZDRŽANI“** **3 vijećnika.**

**PREDSJEDNIK** konstatira da je Gradsko vijeće Grada Preloga donijelo **Odluku o davanju suglasnosti na Statut Muzeja CROATA INSULANUS Grada Preloga.**

Odluka o davanju suglasnosti na Statut Muzeja CROATA INSULANUS Grada Preloga u cijelosti se nalazi u privitku ovog zapisnika te čini njegov sastavni dio.

**TOČKA 8.**

**Prijedlog Odluke o osnivanju Savjeta mladih Grada Preloga** s obrazloženjem vijećnici su primili uz poziv za sjednicu, a zapisnik sa sjednice Odbora za društvene djelatnosti koja je održana dana 22. rujna 2014. godine prije početka sjednice.

**Odbor za društvene djelatnosti** na sjednici održanoj dana 22. rujna 2014. godine dao je pozitivno mišljenje na prijedlog Odluke o osnivanju Savjeta mladih Grada Preloga.

**GRADONAČELNIK** je podnio uvodno obrazloženje.

Rasprave nije bilo.

**PREDSJEDNIK** daje na glasanje prijedlog Odluke o osnivanju Savjeta mladih Grada Preloga.

**„ZA“** **je glasalo 11 vijećnika**, **„PROTIV“** **0 vijećnika**, **a kao** **„SUZDRŽANI“** **0 vijećnika.**

**PREDSJEDNIK** konstatira da je Gradsko vijeće Grada Preloga donijelo **Odluku o osnivanju Savjeta mladih Grada Preloga.**

Odluka o osnivanju Savjeta mladih Grada Preloga u cijelosti se nalazi u privitku ovog zapisnika te čini njegov sastavni dio.

**TOČKA 9.**

**Prijedlog Odluke o imenovanju Kulturnog vijeća Grada Preloga** s obrazloženjem vijećnici su primili uz poziv za sjednicu, a zapisnike sa sjednica Odbora za društvene djelatnosti i Odbora za izbor i imenovanje koje su održane dana 22. rujna 2014. godine prije početka sjednice.

**Odbor za društvene djelatnosti** na sjednici održanoj dana 22. rujna 2014. godine dao je pozitivno mišljenje na prijedlog Odluke o imenovanju Kulturnog vijeća Grada Preloga.

**Odbor za izbor i imenovanje** na sjednici održanoj dana 22. rujna 2014. godine dao je pozitivno mišljenje na prijedlog Odluke o imenovanju Kulturnog vijeća Grada Preloga.

Rasprave nije bilo.

**PREDSJEDNIK** daje na glasanje prijedlog Odluke o imenovanju Kulturnog vijeća Grada Preloga

**„ZA“** **je glasalo 11 vijećnika,** **„PROTIV“** **0 vijećnika, a kao** **„SUZDRŽANI“ 0** **vijećnika.**

**PREDSJEDNIK** konstatira da je Gradsko vijeće Grada Preloga donijelo **Odluku o imenovanju Kulturnog vijeća Grada Preloga**

Odluka o imenovanju Kulturnog vijeća Grada Preloga u cijelosti se nalazi u privitku ovog zapisnika te čini njegov sastavni dio.

**TOČKA 10.**

**Prijedlog Zaključka o prodaji zemljišta na području Gospodarske zone u Prelogu – Sjever** s obrazloženjem vijećnici su primili uz poziv za sjednicu, a zapisnik sa sjednice Odbora za nekretnine koja je održana dana 22. rujna 2014. godine prije početka sjednice.

**Odbor za nekretnine** na sjednici održanoj dana 22. rujna 2014. godine dao je pozitivno mišljenje na prijedlog Zaključka o prodaji zemljišta na području Gospodarske zone u Prelogu – Sjever.

Rasprave nije bilo.

**PREDSJEDNIK** daje na glasanje prijedlog Zaključka o prodaji zemljišta na području Gospodarske zone u Prelogu – Sjever.

**„ZA“** **je glasalo 11 vijećnika,** **„PROTIV“** **0 vijećnika, a kao** **„SUZDRŽANI**“ **0 vijećnika.**

**PREDSJEDNIK** konstatira da je Gradsko vijeće Grada Preloga donijelo **Zaključak o prodaji zemljišta na području Gospodarske zone u Prelogu – Sjever.**

Zaključak o prodaji zemljišta na području Gospodarske zone u Prelogu – Sjever u cijelosti se nalazi u privitku ovog zapisnika te čini njegov sastavni dio.

Sjednica je završila u 20,25 sati.

**GRADSKO VIJEĆE GRADA PRELOGA**

**PREDSJEDNIK GRADSKOG VIJEĆA:**

 Gotal Goran, dipl. iur.

 **PROČELNICA:**

Radović Miljenka, mag. iur.